[{"text_idx": "#000005", "text": "Gall sefydlu busnes o\u2019r newydd fod yn heriol. Felly gall dysgu o\u2019ch taith eich hun yn ogystal a\u0302 rhai pobl eraill fod yn hanfodol i sicrhau bod eich menter yn llwyddiant. Cawsom sgwrs a\u0302 rhai o\u2019n cyn-fyfyrwyr gwybodus sydd wedi rhannu eu cyngor ar gychwyn eich busnes newydd."}, {"text_idx": "#000006", "text": "Gerwyn yw sylfaenydd EcoSlurps busnes newydd arobryn, ac mae bob amser wedi bod yn angerddol am ailgylchu a\u2019r amgylchedd. Ar o\u0302l astudio yn Ysgol Busnes Caerdydd, bu\u2019n gweithio mewn busnes ailgylchu newydd, lle sylweddolodd faint rydym yn dibynnu ar gynhyrchion plastig untro. Yn 2019 sefydlodd EcoSlurps, busnes sy\u2019n cynnig dewisiadau amgen ailddefnyddiadwy a bioddiraddadwy i ni yn lle cynhyrchion plastig untro. Mae\u2019r busnes yn plannu coed bob dydd i wrthbwyso allyriadau ac yn cefnogi prosiectau ailgoedwigo ledled y byd."}, {"text_idx": "#000007", "text": "Dechrau arni, methu\u2019n gyflym, a dysgu ohono"}, {"text_idx": "#000008", "text": "Peidiwch bod ofn methu! Mentrwch a methu\u2019n gyflym er mwyn gweld a fydd eich syniad yn llwyddiant. Gorau po gyntaf y byddwch yn dechrau, y cynharaf y byddwch yn methu, y cynharaf y byddwch yn dysgu, a gorau po gyntaf y byddwch yn symud ymlaen. Nid ydych yn gwneud unrhyw gynnydd wrth sefyll yn llonydd yn meddwl am syniad. Mae methu, a dysgu o\u2019r methiannau hynny yn rhan hanfodol o ehangu unrhyw fusnes llwyddiannus. Cofiwch nad yw\u2019r rhai sydd heb fethu, erioed wedi trio. Nid yw methiant yn eich atal rhag llwyddo yn y pen draw, mae\u2019n gam hanfodol wrth greu\u2019r ateb cywir i\u2019r broblem yn y farchnad rydych chi\u2019n ceisio\u2019i datrys."}, {"text_idx": "#000009", "text": "Gwnewch rywbeth rydych chi\u2019n frwd amdano"}, {"text_idx": "#000011", "text": "Paris yw sylfaenydd a Rheolwr Gyfarwyddwr yr asiantaeth cysylltiadau cyhoeddus Loud Llama, cwmni bach sy\u2019n gweithio gyda brandiau byd-eang a busnesau newydd cyffrous. Ar o\u0302l bod yn y diwydiant cysylltiadau cyhoeddus ers bron i wyth mlynedd, gwelodd Paris fwlch ar gyfer asiantaeth a yrrir gan bobl ifanc yn Ne Cymru gyda chenhadaeth graidd o fod yn asiantaeth sy\u2019n gwneud i chi deimlo\u2019n dda ac sy\u2019n rhoi pobl yn gyntaf."}, {"text_idx": "#000012", "text": "Byddwch yn gyfforddus gyda\u2019r anghyfforddus!\nMae popeth yn anodd cyn iddo ddod yn haws. Peidiwch a\u0302 bod ofn rhoi cynnig arni. Dydych chi ddim yn dysgu cerdded drwy ddilyn rheolau. Rydych chi\u2019n dysgu trwy wneud a thrwy syrthio. Yn bennaf, rydym yn ceisio datrys problemau ar hyd y ffordd, ac mae hynny\u2019n iawn. Rydw i wedi dysgu mai\u2019r llethu rwy\u2019n teimlo mewn busnes o bryd i\u2019w gilydd yw\u2019r llwyddiant rydw i wedi bod yn dyheu amdano. Yr allwedd i ffynnu mewn cyfnod anodd yw sylwi ar y pethau cadarnhaol mewn sefyllfa a manteisio arnynt. Os ydych chi\u2019n teimlo eich bod wedi\u2019ch trechu, rwy\u2019n eich annog i geisio newid eich persbectif a chaniata\u0301u i chi\u2019ch hun weld y cyfle (sy\u2019n amlwg fel arfer!). Cofiwch, chi sy\u2019n chi\u2019n rheoli eich busnes ac nid yw\u2019n eich rheoli chi!"}, {"text_idx": "#000013", "text": "Cadwch mewn cysylltiad a\u0302\u2019r bobl sydd eisiau i chi gael rhagor, ac nid nhw."}, {"text_idx": "#000014", "text": "Gan mai hwn yw eich profiad cyntaf o fod yn sylfaenydd, mae\u2019n anochel y byddwch yn gwneud camgymeriadau. Amgylchynwch eich hun a\u0302 phobl sy\u2019n eich ysbrydoli ac yn eich annog i fod yn well. Rhai o\u2019r gwersi gorau dwi wedi dysgu yw gwrando ar bobl sydd \u2018wedi bod yno ganwaith o\u2019r blaen\u2019. Maent wedi dysgu o\u2019u camgymeriadau eu hunain ac mewn sefyllfa unigryw i helpu sylfaenwyr am y tro cyntaf i osgoi gwneud yr un rhai. Gosodais nod i mi fy hun pan ddechreuais Loud Llama i siarad a\u0302 rhywun a\u2019m hysbrydolodd bob wythnos. Ddwy flynedd yn ddiweddarach, rydyn ni nawr yn gweithio gyda rhai o\u2019r perchnogion busnes hyn!"}, {"text_idx": "#000015", "text": "Rifat yw sylfaenydd Modest Trends London, busnes ffasiwn sy\u2019n darparu dillad ac ategolion moesegol ar gyfer y genhedlaeth nesaf o fenywod Mwslimaidd. Yn 2019 enillodd y wobr am Fusnes Newydd y Flwyddyn yng ngwobrau BBaChau Cymru a dyma\u2019r siop Abaya a Hijab gyntaf ar Stryd Rhydychen, Llundain. Mae\u2019r brand yn ymfalchi\u0308o mewn ffynonellau moesegol, cyfraniad cymunedol ac amrywiaeth."}, {"text_idx": "#000017", "text": "Yn ystod fy sgwrs TED yn 2018 fe wnes i siarad am sut roeddwn i wastad eisiau dechrau fy musnes fy hun. Fodd bynnag, wrth i\u2019r blynyddoedd fynd heibio aeth y freuddwyd ymhellach ac ymhellach i ffwrdd, er gwaethaf cael gradd mewn Gweinyddu Busnes! Roeddwn yn teimlo wedi fy llethu ac yn ofn methu gan nad oeddwn yn gwybod ble i ddechrau nac at bwy i fynd am gyngor a chefnogaeth. Roeddwn i\u2019n amau fy hun, felly fe gymerodd 20 mlynedd i mi fentro a dechrau fy musnes fy hun. Er ei fod wedi bod yn heriol ar adegau, dyma un o\u2019r penderfyniadau gorau i mi ei wneud erioed."}, {"text_idx": "#000018", "text": "Gallwch wneud pethau anhygoel, ond does dim angen i chi eu gwneud ar eich pen eich hun."}, {"text_idx": "#000019", "text": "Gofynnwch am help bob amser pan fyddwch ei angen. Gofynnwch i fentoriaid eich arwain a\u2019ch cefnogi, ond gwnewch yn siw\u0302r eich bod yn rhoi rhywbeth yn o\u0302l hefyd. Rydw i wrth fy modd yn cefnogi eraill ar eu taith dechrau busnes a\u2019u helpu i ddatblygu\u2019r meddylfryd arwain. Felly, yn 2020 penderfynais ddychwelyd i astudio a gwneud MSc Strategaeth Busnes mewn Entrepreneuriaeth, i roi\u2019r adnoddau a\u2019r iaith i mi i helpu i gefnogi sylfaenwyr benywaidd eraill. Mae bod yn entrepreneur wedi rhoi profiadau sy\u2019n trawsnewid bywyd i mi. Rydw i wedi cwrdd a\u0302 phobl o gefndiroedd gwahanol sy\u2019n rhannu\u2019r un brwdfrydedd ac angerdd i ddatrys problemau a gwneud gwahaniaeth yn y byd."}]